РЕПУБЛИКА СРБИЈA

ОПШТИНА ВЕЛИКО ГРАДИШТЕ

ОПШТИНСКА УПРАВА

Број:404-26/4/2019-01-3

Датум: 13.02.2019.год.

Велико Градиште

**ПОЈАШЊЕЊЕ КОНКУРСНЕ ДОКУМЕНТАЦИЈЕ**

У складу са чланом 63. став 2. Закона о јавним набавкама, један од потенцијалних понуђача обратио се Наручиоцу са одређеним питањима у вези са конкурсном документацијом за Средства за рад бифеа Општинске управе, редни број ЈН 10/2019, а Наручилац на основу члана 63. став 3. Закона о јавним набавкама, на постављена питања даје следећи одговор:

**ПИТАЊА:**

1. Обавезни део понуде су ставке од 1 до 5,6.

2. Објашњење за гаранције испуњења посла

**ОДГОВОРИ:**

**1**. На страни 26 конкурсне документације у делу Упуство понуђачима како да сачине понуду, тачком 2. одређено је

„Понуда мора да садржи оверен и потписан:

* Образац понуде (Образац 1);
* Образац структуре понуђене цене (Образац 2);
* Образац трошкова припреме понуде (Образац 3);
* Образац изјаве о независној понуди (Образац 4);
* Образац изјаве понуђача о испуњености услова за учешће у поступку јавне набавке - чл. 75. и 76. ЗЈН (Образац 5);
* Образац изјаве подизвођача о испуњености услова за учешће у поступку јавне набавке - чл. 75. (Образац 6), уколико понуђач подноси понуду са подизвођачем;
* Модел уговора;
* Средство финансијског обезбеђења – оригинал меницу за озбиљност понуде, менично овлашћење, доказ о регистрацији менице и картон депонованих потписа
* Споразум о заједничком подношењу понуде групе понуђача (опционо)“

Понуда обавезно мора да садржи обрасце 1 до 5, модел уговора и средство финансијског обезбеђења за озбиљност понуде. Образац 6 ако понуђач наступа са подизвођачем а уколико учествује у групи понуђача дужан је да приложи и Споразум о заједничком подношењу понуда.

**2**. На страни 29 конкурсне документације у делу Упуство понуђачима како да сачине понуду, тачком 11. одређено је

***„11. ПОДАЦИ О ВРСТИ, САДРЖИНИ, НАЧИНУ ПОДНОШЕЊА, ВИСИНИ И РОКОВИМА ОБЕЗБЕЂЕЊА ИСПУЊЕЊА ОБАВЕЗА ПОНУЂАЧА***

Понуђач је дужан да у понуди достави:

**Средство финансијског обезбеђења за озбиљност понуде** и то бланко сопствену меницу, која мора бити евидентирана у Регистру меница и овлашћења Народне банке Србије. Меница мора бити оверена печатом и потписана од стране лица овлашћеног за заступање, а уз исту мора бити достављено попуњено и оверено менично овлашћење – писмо, са назначеним износом од 10% од укупне вредности понуде без ПДВ-а. Уз меницу мора бити достављена копија картона депонованих потписа који је издат од стране пословне банке коју понуђач наводи у меничном овлашћењу – писму. Рок важења менице је **30** дана од дана отварања понуда.

Наручилац ће уновчити меницу дату уз понуду уколико: понуђач након истека рока за подношење понуда повуче, опозове или измени своју понуду; понуђач коме је додељен уговор благовремено не потпише уговор о јавној набавци, не достави меницу за добро извршење посла.

Наручилац ће вратити менице понуђачима са којима није закључен уговор, одмах по закључењу уговора са изабраним понуђачем.

Уколико понуђач не достави меницу понуда ће бити одбијена као неприхватљива

-Добављач-изабрани понуђач је дужан да у тренутку потписивања уговора достави**:**

**Средство финансијског обезбеђења за добро извршење посла:** и то бланко сопствену меницу са клаузулом бузословна и платива на први позив , која мора бити евидентирана у Регистру меницаи овлашћења Народне банке Србије. Меница мора бити оверена печатом и потписана од стране лица овлашћеног за заступање, а уз исту мора бити достављено попуњено и оверено менично овлашћење – писмо, са назначеним износом од 10% од укупне вредности уговора без ПДВ-а. Уз меницу мора бити достављена копија картона депонованих потписа који је издат од стране пословне банке коју понуђач наводи у меничном овлашћењу – писму. Рок важења менице закључно са 28.02.2020. године, почев од потписивања уговора.

Наручилац ће уновчити меницу за добро извршење посла у случају да понуђач не буде извршавао своје уговорне обавезе у роковима и на начин предвиђен уговором.“

Из напред наведеног произилази да је понуђач у тренутку подношења понуде дужан да приложи **Средство финансијског обезбеђења за озбиљност понуде** и то бланко сопствену меницу са припадајућом документацијом.

Изабрани понуђач, чија се понуда оцени као најповољнија, приликом потписивања уговора, дужан је достави **Средство финансијског обезбеђења за добро извршење посла.**

Комисија за јавну набавку

Весна Милановић, с.р.